Exact în acest moment, inventăm toate aceste tehnologii
cu ajutorul cărora am putea să devenim
super oameni cu super inteligență.
Posibilitățile sunt aproape infinite.
Am putea avea nasuri, urechi, plămâni, rinichi printați (3D, n.t.).
Marea provocare este nemurirea.
Putem face ceva în acest sens ?
Sunt convins că inginerii de la MIT au luat drept exemplu zeii antici.
Ar trebui să ne întrebăm ...
ne ghidează și ne manipulează extratereștri
către acest nou viitor și către acești noi oameni
ce suntem destinați să devenim ?
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne modelăm istoria ?!
Dacă da, s-ar putea ca proiectul lor final să fie dezvăluit ...
odată cu apariția generației următoare ?
EXTRATEREȘTRI ANTICI
Sezonul 11, Episodul 3 "Generația următoare"
Mountain View, California. August, 1962.
La Centrul de cercetări NASA - Ames,
nou-înființata Divizie de Cercetare a Biotehnologiei Umane
începe să studieze posibilitatea explorării spațiului
cu oameni îmbunătățiți tehnologic, cunoscuți drept cyborgi.
După 10 luni, întocmesc un raport denumit
"Studiul Cyborg : Inginerie umană pentru spațiu".
În el, se menționează că astronauții vor necesita organe artificiale
pentru a supraviețui în mediile cele mai dure din spațiu ...
pe măsură ce ne vom îndepărta de sistemul nostru solar.
Deși proiectul a fost repede abandonat
din cauza inconveniențelor de natură tehnologică,
el a fost deschizător de noi drumuri în cercetarea științifică
axată pe avansarea speciei umane către o nouă etapă a evoluției :
Transumanul. (post-omul, supraomul, n.t.)
Transumanismul reprezintă folosirea tehnologiei de către oameni,
cu scopul de a-și îmbunătății capacitățile fizice, psihice și intelectuale.
Noi, transumaniștii, vrem să folosim știința și tehnologia
pentru a ne alege singuri cum vom evolua.
Există o mulțime de transumaniști astăzi
care nu se consideră superoameni ...
de exemplu, oameni care au stimulatoare cardiace
sau implanturi auditive sau proteze de șold.
Ne folosim de tehnologie, iar asta ne face mai mult decât oameni.
Ideea de a fi supraom nu este, de fapt, ceva nou,
ea provine din dorința noastră de a fi nemuritori,
firește că au existat încercări de a prelungi viața umană.
Oamenii s-au gândit la transumanism din vremuri imemoriale.
De la Gilgamesh, care căuta nemurirea,
la alchimie ...
... la căutarea fântânii cu apă-vie.
Încercarea de a ne depăși condiția umană,
de a vedea dacă putem trăi veșnic,
a fost dintotdeauna un obiectiv.
Deși noțiunea de a modifica corpul prin tehnologie există de mii de ani
transumaniștii spun că secolul XXI
va schimba radical ceea ce se numește "a fi om" ...
prin aplicarea ingineriei genetice pe o întreagă generație de oameni.
22 aprilie 2015. Guangzhou, China.
Geneticienii de la Universitatea Sun Yat-Sen
fac istorie, fiind prima echipă din lume,
care a modificat genetic un embrion uman.
Folosind o tehnică de editare a genelor numită CRISPR-Cas9,
savanții au putut corecta defectele genetice
care provoacă beta-thalassemia, o boală a sângelui,
prin decuparea și reașezarea unor porțiuni din ADN
într-un embrion fertilizat.
Folosind o nouă tehnologie numită CRISPR,
savanții pot tăia și înlocui părți din ADN cu proteine modificate genetic.
Aceasta ne permite să ne transformăm, ad litteram, din ceea ce suntem.
Modificarea ADN-ului poate fi folosită nu doar la rezolvarea problemelor,
ci și pentru a ne îmbunătăți aspectul,
să schimbăm culoarea părului, a ochilor,
ba și mai important, să ne schimbăm abilitățile intelectuale și fizice.
Va genera modificarea embrionului uman un val
de ceea ce futuriștii numesc "bebeluși proiectați",
copii ale căror caracteristici fizice și capacități mentale
au fost alese de către părinți ?
Mulți consideră că nu este singura posibilitate,
ci și că definiția părintelui s-ar putea schimba în curând.
Marea Britanie este pe cale să devină prima țară
care legalizează conceperea bebelușilor din 3 oameni diferiți.
O largă majoritate din Camera Comunelor a votat în favoarea
controversatei legi "Trei părinți pentru fertilizarea în vitro".
Guvernul britanic a declarat-o legală,
deci, actualii copii s-ar putea naște având ADN de la 3 părinți diferiți.
Cred că există posibilitatea, în viitor,
să nu fie doar 2 sau 3 părinți, ci să fie orice număr !
Pare a fi științifico-fantastic,
însă este ceva la care savanții japonezi lucrează chiar acum.
Aceasta ar atrage după sine folosirea unui uter artificial.
Dezvoltarea copilului în acel uter artificial.
Vă puteți imagina ... dacă ajungem în acel stadiu,
nu mai contează ... cine sunt părinții.
Ar putea exista un grup de oameni cu cele mai bune gene
care să contribuie la crearea acelui copil.
Iar acesta chiar este viitorul la care să ne așteptăm.
Este posibil să putem crea, pe cale sintetică, ființe umane,
alegând particularități genetice de la oricât de mulți donori ?
Ar putea caracteristicile unei persoane
să fie, în curând, limitate doar de imaginația noastră ?
Adepții paleoastronauticii spun că da,
sugerând o posibilitate și mai surprinzătoare :
nu suntem primii care o facem.
Luxor, Egipt.
Aici, în templul funerar Deir el-Bahari,
se află camera mortuară a lui Hatshepsut,
singura regină care a devenit faraon.
Frescele de pe pereți prezintă și o scenă
cu conceperea lui Hatshepsut de către ființe divine.
Pe pereții templului mortuar al reginei Hatshepsut
stă scris că ... acum mult timp ...
zeul Amon a venit la Ahmose, mama lui Hatshepsut, când dormea
și, cu ajutorul puterii zeului Anum și a Cheii Ankh,
el l-a creat pe pruncul Hatshepsut.
El folosește Ankh-ul ... acel instrument în formă de cheie,
pentru a da viață, pentru a crea un om.
Orice dispozitiv care poate crea viață ar trebui să pară magic ...
... așadar, cine erau acești zei despre care vorbesc egiptenii ?
Această poveste vorbește exact despre conceperea lui Hatshepsut
și e clar că este povestea unei intervenții extraterestre
în conceperea unui copil al stelelor, Hatshepsut.
Deci, pare că avem de-a face cu un tip de tehnologie,
o tehnologie pentru ADN, care poate modifica ADN-ul uman.
Ar fi putut Hatshepsut să fie creată genetic de ființe nepământene ?
Și este posibil ca oamenii abia acum să înceapă
să descopere incredibilul potențial ascuns în interiorul nostru
de către creatorii extratereștri,
așa cum sugerează adepții paleoastronauticii ?
Poate că indicii suplimentare ar putea fi găsite în încercările noastre,
nu de a crea viața, ci de a o prelungi.
Facultatea de Stat, Pennsylvania. 15 octombrie 2015.
Dr. Gong Chen și o echipă de biologi de la Departamentul de Științe Biologice
dezvăluie cercetările asupra unui cocktail de droguri specializate,
conceput pentru a converti în neuroni celulele non-neuronale din creier,
numite celule gliale. (nevroglii, n.t.)
90 % din creier este format din celule gliale.
Aceste celule au rolul de a asista neuronii.
În acest moment, putem preleva celule gliale din creier
și, folosind diferite chimicale, putem modifica funcționarea lor.
Chimicalele vor transforma celulele gliale în neuroni noi.
Gong Chen speră ca traumele severe ale creierului,
bolile Parkinson și Alzheimer, vor putea fi vindecate.
Ar putea fi vindecate tulburările degenerative ale creierului,
cum ar fi Parkinson și Alzheimer, printr-o simplă injecție chimică ?
Dacă da, am putea vindeca creierul de toate bolile neurologice ?
Transumaniștii consideră că utilizarea în scopuri curative
a acestei descoperiri incredibile
este doar o mică părticică dintr-un tablou mai amplu.
În viitor, am putea folosi acea tehnologie
pentru a ne mări inteligența până la un nivel de superoameni.
Deoarece creierul conține doar 10 % neuroni,
cum ar fi dacă am putea să ne mărim capacitatea cerebrală cu 35 % ?
Asta ar putea schimba totul.
Am putea deveni o specie super inteligentă.
Am putea crește IQ-ul uman, poate la un asemenea nivel
încât am putea avea, acum, oameni prin preajmă cu IQ-ul 1.000 ?
Ar putea studiile doctorului Chen
să conducă spre o creștere exponențială a intelectului uman ?
Dacă da, oamenii de mâine ne vor vedea ca pe niște primate ?
Transumaniștii sugerează că, dacă putem crea celule cerebrale noi,
am putea reproduce toate celulele corpului,
ceea ce ar avea implicații profunde.
Marea provocare este nemurirea.
Ce putem face în legătură cu moartea ?
Celulele mor, însă, dacă le putem înlocui,
chiar și pe cele ale creierului și să-l păstrăm funcțional,
atunci am putea, în teorie, să prelungim viața la nesfârșit.
Unii, cum ar fi Ray Kurzweil,
au sugerat că vom fi capabili de toate acestea până în 2045.
Ray Kurzweil este directorul tehnic de la Google,
un transumanist, scriitor prolific și inventator.
El crede că, într-un viitor apropiat,
oamenii vor putea să-și extindă viețile la infinit.
Pentru a reuși, el ține o dietă zilnică,
formată din peste 100 pastile pentru îmbunătățirea minții și corpului,
numite nutraceutice. (droguri, suplimente, alimente dietetice, n.t.)
Nutraceuticele sunt, la baza, droguri de diferite tipuri,
chimicale care modifică majoritatea funcțiilor organismului,
în special funcționarea creierului.
Choline, de exemplu, ajută memoria,
deci, oamenii folosesc nutraceutice pentru a-și îmbunătăți memoria,
să aibă ținere de minte, să se concentreze mai bine.
Începem să vedem nutraceutice peste tot,
mai ales în Silicon Valley.
În viitor, practica îmbunătățirii capacităților cognitive
va fi un lucru obișnuit.
Kurzweil și alții anticipează
că nutraceuticele vor genera o nouă industrie prosperă,
pe măsură ce oamenii vor utiliza suplimente
pentru a-și îmbunătății corpurile și a-și prelungi viețile.
Însă, adepții paleoastronauticii cred că,
ca și în cazul manipulării genetice,
există dovezi despre utilizarea nutraceuticelor în urmă cu mii de ani.
Datând din secolul V î. Chr.,
epopeea hindusă Mahabharata descrie povestea Samudra Manthan,
o luptă cerească între zei, pentru o licoare ce garanta nemurirea.
Samudra Manthan înseamnă "amestecarea oceanului de lapte".
Deci, oceanul reprezintă un ocean cosmic de lapte.
Este, în esență, însăși Calea Lactee.
Existau două forțe primordiale în Univers.
Existau forțele Asuras ... care erau în dezacord
cu o nouă clasă de zei ... Devas.
Zeii au mers la suveranul Vishnu, iar acesta i-a întrebat,
"De ce nu încercați să colaborați cu ei ?" (cu Asuras, n.t.)
"În adâncurile oceanului există o licoare numită amrita,"
"un nectar divin al nemuririi".
"Bateți oceanul cosmic de lapte,"
"iar acesta va produce nectarul nemuririi,"
"iar voi îl puteți împărți."
Zeii și demonii au început să amestece Calea Lactee,
de aici rezultând un elixir care garanta nemurirea.
Apoi, a izbucnit un război teribil, pentru că toți doreau elixirul.
Pentru a putea câștiga bătălia,
zeii au decis că au nevoie de această amrita, acest elixir al vieții.
Oare nu este această poveste despre un fel de război extraterestru,
în care extratereștri se luptă pentru nutraceutice ?
Ar putea povestea despre Samudra Manthan
să fie o descriere antică a unei bătălii cerești,
pentru a obține un nutraceutic performant ?
Adepții paleoastronauticii spun că da,
arătând și alte legende antice despre elixiruri ale nemuririi.
Anticii aveau multe povești despre nemurire ...
că ar fi fost atinsă sau accesibilă.
Chinezii aveau piersicile nemuririi. Grecii aveau ambrozia.
Mesopotamienii aveau noțiunea de soma.
În tradiția biblică, există Copacul Vieții.
Există ceva ce înghiți și devii nemuritor.
Această căutare se desfășoară de mii de ani,
peste tot în lume, de către multe culturi.
Această căutare a medicamentelor inteligente,
care ne vor îmbunătăți stilul de viață și limpezimea minții.
Așadar, era acest nutraceutic un fel de elixir extraterestru,
bine-cunoscut în vremurile antice ?
Ar putea mărturiile antice despre elixiruri ale nemuririi
să fie chiar descrieri despre nutraceutice extraterestre ?
S-ar putea, în curând, să fie posibil
să descătușăm întregul potențial uman
prin simpla folosire a unei poțiuni sau pastile,
astfel împlinind un destin ...
de a fi asemenea strămoșilor noștri extratereștri ?
Adepții paleoastronauticii spun că da,
sugerând că chimia moleculară este doar începutul "upgrade-ului" uman.
Nano-roboții chiar pot vindeca rănile din corp.
Revitalizarea corpul uman nu este dificil de realizat.
17 noiembrie 2015.
O echipă de cercetători
de la Universitățile "North Carolina State" și "Rice"
dezvăluie primul nano-robot cu motor electric creat vreodată.
Nano-tehnologia moleculară înseamnă
construirea de dispozitive, mecanisme la scară moleculară.
"Nano" reprezintă un miliard dintr-un metru, deci, foarte mic.
Coborâm la scară atomică.
Măsurând doar 244 atomi,
acești roboți miniaturali sunt concepuți
să livreze medicamente specifice în tot corpul, folosind fluxul sanguin.
Savanții au creat bio-boți, primii de acest fel.
Acești mici bio-hibrizi sunt capabili
să pătrundă prin materia vâscoasă din corpul uman.
Nano-roboții submersibili pot fi manevrați cu ajutorul razelor UV,
astfel, pot fi ghidați unde în corp să ducă nutrienții și medicamentele.
Atâta vreme cât avem un mijloc de a-i controla din exterior,
ei se pot deplasa foarte repede, execută o sarcină ...
de exemplu, în cazul unei operații de cancer,
ei ar putea opera în locul medicilor, din interior.
Aceasta ar putea reprezenta un mare progres în medicină, în vindecare,
nano-roboți care ar putea vindeca răni din corp,
remedia problemele mult mai repede,
repara țesuturile afectate, prelungi durata de viață
ducându-ne, astfel, la un nou nivel al evoluției umane.
Transumaniștii cred că trupurile noastre vor găzdui în curând
roiuri de nano-roboți care vor vindeca și avertiza despre boli.
Iar unii afirmă că, datorită progresului rapid al acestei tehnologii,
nu doar generațiile viitoare vor trăi mai mult cu zeci sau sute de ani,
ba chiar și oamenii de astăzi.
Posibilitatea întineririi umane, comparativ cu încetinirea îmbătrânirii,
nu presupune un efort prea mare.
Astfel, dacă înțelegem îmbătrânirea
și fundamentele proceselor care o declanșează,
ar fi foarte posibil atât să o încetinim, cât și să o dăm înapoi.
Un astfel de exemplu îl reprezintă un studiu ce a avut loc la Harvard,
constând în întinerirea țesutului muscular al șoarecilor.
De fapt, am întinerit acești șoareci.
Așadar, dacă o putem face în condiții de laborator,
este o chestiune de timp până când vom putea să întinerim omul.
Ar putea miliarde de roboți microscopici
să înoate, în curând, în sistemul nostru circulator,
întărindu-ne sistemul imunitar și chiar întinerindu-ne,
așa cum cred transumaniștii ?
Adepții paleoastronauticii consideră că,
dacă o astfel de transformare va avea loc,
ar putea fi un semnal că am evoluat
spre a fi asemenea strămoșilor noștri extratereștri.
Drept dovadă, ei indică spre Lista Regilor Sumerieni,
o serie de tăblițe din piatră, cu o vechime de peste 4.000 de ani
și pe care sunt înregistrate domniile regilor antici mesopotamieni,
care au cârmuit mai bine de 43.000 de ani.
Lista Regilor Sumerieni a fost înmânată omenirii de către zei.
Extraordinar este că domniile acestor regi durau mii de ani.
Acești oameni nu au făcut declarații metaforice,
acestea sunt consemnări istorice precise.
Textele antice, inclusiv Biblia și textele sumeriene,
vorbesc despre regi și oameni care trăiesc incredibil de mult.
Matusalem, presupus a fi tatăl lui Noe, se spune că a trăit 969 de ani.
Când privim în trecut,
sunt consemnați clar oameni ce au trăit mult mai mult decât noi astăzi.
Ne întrebăm dacă acestor oameni nu cumva li s-a dat
sau nu cumva au avut acces la un gen de nano-tehnologie.
Iar asta alimentează dorința noastră de a fi asemenea zeilor.
Această nano-tehnologie este ceva ce extratereștri,
alte civilizații avansate, deja o dețin.
Și ar fi logic, dacă extratereștri au venit pe planeta noastră,
să fi adus și această tehnologie cu ei.
Ar putea cercetările
în nano-tehnologie, medicamente inteligente și inginerie moleculară
să ne ridice la nivelul extratereștrilor
care au venit pe Pământ acum mii de ani,
așa cum sugerează adepții paleoastronauticii ?
Poate că indicii suplimentare am putea găsi
prin examinarea tehnologiei ce a fost dezvoltată
pentru a ne îmbunătăți nu doar sângele, ci chiar și carnea.
Putem folosi puterea minții pentru a controla roboți avatar.
Inginerii de la MIT au luat drept exemplu zeii antici.
New York. 4 mai 2015.
La conferința anuală TechCrunch Disrupt,
Statele Unite lansează biotehnologia BioBots,
o imprimantă 3D pentru țesuturi biologice ...
pe care o folosesc pentru a imprima o replică a urechii lui Van Gogh.
În locul substanțelor artificiale,
cerneala specială este amestecată cu biomateriale ...
cum ar fi colagenul și culturile de celule ...
pentru a construi țesut viu și organe umane.
Abia acum începem să înțelegem cum să reproducem 3D organe.
Este un proces numit "biofabricație".
Firma BioBots a creat o imprimantă 3D pentru bio-fabricație,
care poate imprima țesut artificial și organe mici.
În viitor, vom vedea imprimante 3D
care ne vor bio-fabrica corpurile și organele.
Am putea avea nasuri, plămâni, urechi, rinichi, toate printate ...
în orice caz, posibilitățile ar putea fi nelimitate
și ar putea fi necostisitoare.
Deci, medici specialiști bine pregătiți ar putea, în viitor,
să printeze organe din propriul material genetic al omului.
Transumaniști cred că, în curând, ne vom depăși limitările biologice,
pe măsură ce ne introducem mașini în interiorul corpurilor.
DARPA, o agenție a Departamentului Apărării din SUA,
însărcinată cu dezvoltarea tehnologiilor pentru situații militare de urgență,
proiectează implanturi neurale care vor îmbunătăți
viteza de reacție și capacitatea de memorare a soldaților.
În 2014, savanții de la Universitatea din Seoul, Coreea de Sud,
fac publice cercetările despre "pielea inteligentă" sintetică,
un silicon super subțire identic cu pielea umană,
concepută pentru a îmbrăca protezele de membre,
creând posesorului senzația de membru natural.
Au conceput o piele care are senzori tactili în interior,
sub forma unei rețele foarte fine, cu care se poate îmbrăca proteza.
Pur și simplu poți simți cum simți cu un braț natural,
percepi căldura sau frigul sau poți aplica presiune.
Generația viitoare de membre artificiale va arăta exact ca pielea noastră,
exact ca și mâinile și picioarele noastre.
Va fi ceva impresionant.
Vom vedea oameni cu implanturi de proteze inteligente,
controlate direct de către creier.
Exact așa vor arăta protezele viitorului.
Vorbesc din experiență, pentru că am avut chiar eu unul,
implanturi legate fie la creier, fie la sistemul nervos uman ...
eu am avut 100 de mici electrozi legați la sistemul nervos,
pentru a fi conectat la un calculator.
A fost ca și cum ai băga un ștecher într-o priză,
doar că priza era sistemul meu nervos.
La Universitatea Columbia din New York,
m-am conectat, prin sistemul nervos, la Internet
și am manevrat o mână robotizată cu ajutorul semnalelor de la creier.
Putem extinde sistemul nervos printr-o conexiune directă la el.
Dacă putem folosi puterea gândurilor ca să controlăm membre artificiale ...
probabil, într-o zi, vom folosi aceeași metodă ca să controlăm roboți-avatar.
Cred că vom vedea aceeași tehnologie
folosită pentru a controla avatare pe Lună.
Cred că vom vedea aceeași tehnologie folosită
pentru manevrarea roboților umanoizi pe Marte.
Ne-am putea aventura, într-o zi, în spațiu,
în locul nostru trimițând roboți-avatar controlați de la distanță ?
Ar fi posibil ca extratereștri să fi utilizat aceeași tehnologie
pentru a explora Pământul, cu mult timp în urmă ?
Adepții paleoastronauticii spun că da,
arătând către o tehnologie în curs de dezvoltare la MIT,
ce seamănă izbitor cu aceea din descrierile antice
despre zei care au coborât din cer.
La Institutul pentru Nanotehnologii militare
de la "Massachusetts Institute of Technology" (MIT),
este în curs de elaborare o nouă piele inteligentă pentru soldați,
care îi va face mai rezistenți la atacurile balistice sau chimice
și care, de asemenea, se va auto-repara instantaneu.
Este absolut extraordinar,
întrucât, din textele antice, aflăm despre zei
care purtau o "piele" identică, ce părea să-i facă impenetrabili
la atacul cu orice armă umană.
Nu puteau muri.
Acum, când aud povești despre semizei, cum ar fi Hercules,
cu a sa piele de leu impenetrabilă,
sau despre Karna din Mahabharata și armura sa impenetrabilă,
îmi pun întrebarea ...
au fost sau nu au fost acestea tehnologii greșit înțelese ?
Ar putea această piele auto-reparatoare dezvoltată de MIT
să fie aceeași tehnologie despre care au scris strămoșii noștri
când au descris ființe divine invincibile ?
Suntem pe punctul de a face acest incredibil pas biologic și evolutiv ?
Unii consideră că următorul pas al umanității
nu constă în adăugarea de mașini corpului nostru,
ci în a deveni noi înșine mașini.
Putem descărca orice informație din propriul creier într-un calculator.
Acestea sunt un fel de abilități care au fost interpretate drept puteri divine.
Geneva, Elveția. 2013.
Henry Markram lansează proiectul "Creierul Uman" ...
o acțiune pe durata a 10 ani, finanțată de Uniunea Europeană
și care implică sute de cercetători din 135 de instituții din 26 de țări.
Scopul proiectului este de a transpune creierul uman într-un calculator.
O mulțime de oameni sunt fascinați de ideea :
am putea reproduce structura creierului uman,
fiecare neuron și fiecare conexiune, apoi să descărcăm aceste conexiuni
existente în creier, aceste informații, într-un calculator ?
Proiectul "Human Brain" este doar unul dintre multe alte asemenea proiecte.
Următorul proiect american se numește "BRAIN Initiative".
În 2013, președintele Barack Obama
dezvăluie un proiect de 4,5 miliarde $, denumit "BRAIN Initiative".
Co-fondatorul Microsoft, Paul Allen, investește peste 500 milioane $
în "Institutul Allen pentru Știința Creierului".
Futuriștii presupun că, dacă această inițiativă va avea succes,
implicațiile ar putea fi profunde.
Imaginați-vă dacă am deține
fiecare cunoștință pe care fiecare om a colectat-o !
Dacă le-am aduna într-o conștiință digitală ...
... am fi atotștiutori.
Am putea cunoaște lucruri despre Pământ și despre viață
pe care niciun individ nu le știa înainte,
pentru că ar fi rezultate din acumularea
tuturor cunoștințelor umane strânse laolaltă.
Acestea sunt un fel de abilități,
care au fost interpretate drept puteri divine în trecut.
Am putea fi la un pas de a crea o superinteligență umană,
capabilă să depășească omul în orice activitate ?
Dacă da, există riscul să fim înlocuiți complet de mașini ?
Transumaniștii cred că ar putea fi o combinație între om și mașină.
Dacă am putea transpune creierul în tehnologie,
atunci, am putea lua orice creier și l-am copia într-un calculator.
Un creier artificial care ar putea trăi la infinit.
Ce se întâmplă dacă vom putea să ne transferăm conștiința
într-un fel de tehnologie virtuală a Internetului ?
Nu este un țel greu de atins,
pentru că deja vedem implanturi neurologice
care pot fi puse în creier, folosite pentru a manevra mâini artificiale.
Ce se întâmplă dacă acele implanturi neurale
vor denatura sensul de a avea conștiință
și o vor transforma în informație pură,
care poate exista independent de substratul biologic ?
Vor produce un creier mult mai mare, mult mai inteligent
decât orice creier uman care a existat vreodată.
Ne-ar fi putut dirija extratereștri evoluția către tehnologie,
astfel încât să putem combina omul cu mașina,
eliminând barierele noastre biologice ?
Dacă da, ne așteaptă un viitor bazat pe silicon digital și cod binar ?
Mulți cred că răspunsul se găsește nu în ceea ce am devenit,
ci către ceea ce ne îndreptăm.
Nu va mai trece mult până când omenirea va fi pe punctul
să obțină tehnologia și inteligența artificială pentru a părăsi planeta,
să meargă în spațiu, exact ca și extratereștri înaintea noastră.
Deci, într-un fel anume, ne ghidează și ne manipulează extratereștri
către acest nou viitor și nou om ce ne este destinat să devenim ?
Este posibil ca extratereștri să ne fi condus către un viitor post-biologic,
astfel încât să ne putem reuni cu ei în Univers ?
Și dacă da, au folosit ei aceeași tehnologie
pentru a vizita Pământul în trecut ?
Adepții paleoastronauticii spun că da
arătând către încercările NASA de a remodela omul pentru spațiu.
New York, 1961.
Psihofarmacologul Nathan S. Kline și matematicianul Manfred Clynes
publică o lucrare despre călătoria în spațiu,
intitulată "Droguri, spațiu și cibernetică".
Cei doi născocesc termenul "cyborg", o ființă umană îmbunătățită,
special tratată pentru a supraviețui fără costum în mediul extraterestru.
În lucrare, ei detaliază diferite căi
prin care se poate modifica corpul uman
pentru a supraviețui în spațiu și care, mai târziu, au servit drept inspirație
pentru studiul NASA "Pregătind Omul pentru spațiu".
Corpurile noastre nu sunt potrivite pentru a trăi în spațiu.
După numai câteva zile, ne confruntăm cu pierderi de masă musculară și osoasă.
Există întrebarea dacă extratereștri
nu s-au confruntat cu același gen de probleme.
Eu cred că orice ființă capabilă
să traverseze Universul pentru a vizita Pământul,
a învățat cum să-și construiască evoluția,
cum să supraviețuiască în spațiu pentru perioade lungi de timp.
Aceste ființe, mai mult ca sigur, ar fi, cel puțin, bio-digitale,
însemnând că s-au contopit cu propriile tehnologii.
Sau ar putea fi ființe pur digitale. Ar putea fi roboți sau cyborgi.
Să fi folosit extratereștri aceleași tehnologii cyborg
pe care noi abia acum le dezvoltăm ?
Dacă da, ar putea fi transumanismul nostru inspirat de o dorință instinctivă
de a călători departe în spațiu ... în căutarea creatorilor noștri ?
A existat o preocupare pentru fuziunea dintre om și mașină
de-a lungul întregii noastre istorii ...
ideea că am putea avansa, pentru binele omenirii,
către această unire dintre tehnologie și biologie.
Cred că se va întâmpla ca organismul nostru biologic
să fie dus către perfecțiune, orice defect să fie corectat.
Abilitățile noastre mentale și durata de viață
vor fi îmbunătățite considerabil
și vom fi pregătiți să mergem în spațiu
și, în cele din urmă, să ne întâlnim creatorii.
Este posibil ca extratereștri să ne fi conceput
cu capacitatea de a ne modela singuri într-o specie cu adevărat transumană ...
... una care nu are limite,
capabilă să călătorească la stele după propria voință ?
Sau ar putea nano-roboții, inteligența artificială
și revoluția digitală să distrugă omul ?
Viețile noastre și natura existenței noastre
ar putea depinde de această alegere ...
una care e mai aproape decât credem.